stadig er beskjæftiget med Missionsværket, er han uden Tvivl i 
Besiddelse af en saa levende Kundskab til Sproget, som ingen 
Sprogforsker hidtil har havt eller i lang Tid kan ventes at ville 
faae.. De medfølgende Vidnesbyrd fra hans Medarbeidere og 
Foresatte bestyrke os i vor Mening, at han besidder de væsen- 
ligste Betingelser for Løsningen af Opgaven, og at der er al 
Grund til at troe, at hans Arbeide vil bidrage meget til at af- 
hjælpe det hidtil saa haardt følte Savn af en nogenlunde paa- 
lidelig grønlandsk Ordbog. Vi ere overbeviste om at Regjerin- 
gen vil betragte det som en lige saa kjær, som uafviselig Pligt 
at fremme dette Arbeides Udgivelse. Det ene af Udvalgets Med- 
lemmer (Westergaard) har ogsaa meent, at dette Foretagende, 
som han kun kan tillægge praktisk Betydning som Hjælpemiddel 
for Missionærerne til at lære Grønlandsk, udelukkende burde 
være Regjeringens Sag, og at Videnskabernes Selskab kun skulde 
medgive det sin varmeste Anbefaling. Udvalgets tvende andre 
Medlemmer (Madvig, Ussing) mene derimod, at Selskabet bør 
give sin Anbefaling forøget Vægt ved selv at bidrage til Værkets 
Udgivelse med en mindre Sum, f. Ex. en Trediedeel af Tryk- 
ningsomkostningerne. Skulde det aldeles usandsynlige Tilfælde 
indtræde, at Staten nægtede sin Hjælp, saa at Ordbogen maatte 
komme ud i Tydskland, bør i det Mindste det danske Viden- 
skabernes Selskab være uden mindste Skyld deri. Og, hvor be- 
tænkelige vi end kunne være ved at anbefale Selskabet at under- 
støtte et Arbeide, som vi ikke selv kunne bedømme, kunne 
vi dog ikke indrømme, at det er Videnskaben uvedkommende, 
at der skaffes paalideligere og fuldstændigere Kundskab om dette 
lidet bekjendte Sprog. å 
Kjøbenhavn 15de Januar 1868. 
J. N. Madvig. N. L. Westergaard. J.L. Ussing, 
Affatter». 
I et Klassemøde, hvori kun et ringere Antal af Medlemmer 
havde deltaget, havde Minoritetens Anskuelse faaet de fleste 
Stemmer (nemlig fire imod to) for sig, men under Sagens Behandling 
i nærværende Møde kom der tildels nye Hensyn til, som gjorde 
